EkBass/fiwiki-20250220-pages-articles huggingface dataset:
Josif Likstanov

Josif Isaakovitš Likstanov (; 1. elokuuta (J: 19. heinäkuuta) 1900 Sumy – 11. syyskuuta 1955 Sverdlovsk) oli venäläinen neuvostokirjailija. Josif Likstanov julkaisi ensimmäiset teoksensa vuonna 1927. Hän kuvaa tuotannossaan etupäässä lapsia ja nuoria. Pienoisromaani ”Laivapojan seikkailuja” (Prikljutšenija jungi) ilmestyi vuonna 1943. Toiseen maailmansotaan sijoittuva pienoisromaani Malyšok (”Pikkupoika”, 1947) sai Stalin-palkinnon vuonna 1948. Kirjailijan muita teoksia ovat seikkailuromaani Zelen kamen (”Vihreä kivi”, 1949) ja lehtimiehien elämää Venäjän vallankumouksen jälkeen kuvaava romaani Bezymjannaja slava (”Nimetön maine”, 1957). ==Suomennettu teos== * Laivapojan seikkailuja. Petroskoi: Karjalais-suomalaisen SNT:n valtion kustannusliike, 1947. ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1900 syntyneet Luokka:Vuonna 1955 kuolleet
Kristofer Möller

Georg Kristofer Möller (s. 2. helmikuuta 1968) on suomalainen näyttelijä. Hänen tunnetuin roolinsa televisiossa lienee Salatut elämät -sarjan Juha Palin. ==Filmografia== Ilmestymisvuosi/ Ensiesiintyminen Nimi Tyyli Rooli 1989 Kotia päin Elokuva Peter 1991 Party Elokuva Peter 1993 Kili kali Elokuva Kristoffer Möller 1999 Salatut elämät Televisiosarja Juha Palin 2005 Eläville ja kuolleille Elokuva Opettaja 2009 Emmy Elokuva Fredrik Österman ==Lähteet== * http://www.mtv3.fi/ohjelmat/sivusto2008.shtml/draama/salatut_elamat/henkilot_poistuneet?783049 * ===Viitteet=== Luokka:Suomalaiset televisionäyttelijät Luokka:Suomalaiset elokuvanäyttelijät Luokka:Vuonna 1968 syntyneet Luokka:Elävät henkilöt
Mikko Leskelä

Mikko Ilmari Leskelä (s. 1. maaliskuuta 1968 Kuusamo) on suomalainen näyttelijä. Hän on esiintynyt muun muassa saippuasarjassa Salatut elämät, roolinaan Hanna Salinin työkaveri Harri Järvi. Hän on myös ääninäytellyt piirroselokuvassa Taikamiekka – Seikkailujen Camelot. __NOTOC__ ==Filmografia== Ilmestymisvuosi/ Ensiesiintyminen Nimi Tyyli Rooli 1998 Taikamiekka – Seikkailujen Camelot Piirroselokuva Aarnikotka (ääni) 1999, 2001 Salatut elämät Televisiosarja Harri Järvi 2000 Pakkaus Elokuva Lasse 2002 Mikko muuttaa makkaratehtaalle ? ? 2003 Äiti ja Seija Televisiosarja Junnu 2005 Muistopäivä Elokuva ? 2007 Taivaan tulet Televisiosarja ensihoitaja Petteri ==Lähteet== * * ===Viitteet=== Luokka:Suomalaiset näyttelijät Luokka:Vuonna 1968 syntyneet Luokka:Elävät henkilöt
Vladimir Petrovski

Vladimir Aleksejevitš Petrovski (, kirjallinen salanimi Vladimir Kneht, Влади́мир Кнехт; 12. heinäkuuta 1900 Sillamäe – 30. lokakuuta 1950) oli neuvostoliittolainen kontra-amiraali ja kirjailija. Vladimir Petrovski syntyi professoriperheeseen. Hän valmistui Vasilinsaaren lukiosta vuonna 1918, liittyi seuraavana vuonna puna-armeijaan ja osallistui Venäjän kansalaissotaan. Vuonna 1924 hän valmistui merisotakoulusta, jatkoi opintoja vuoteen 1927 saakka ja palveli sen jälkeen laivastossa sekä työskenteli sotakoulujen opettajana. Toisen maailmansodan aikana Petrovski toimi merisota- akatemian johtajana, Kronstadtin laivastotukikohdan varakomentajana ja Itämeren laivaston esikunnan varapäällikkönä. Vuonna 1944 hänet nimitettiin laivaston sääpalvelun päälliköksi. Vuosina 1945–1947 Petrovski oli laivastoesikunnan erikoistehtävissä Suomessa ja vuosina 1947–1950 hän työskenteli merikartaston varapäätoimittajana. Petrovski on palkittu Leninin, punaisen lipun ja isänmaallisen sodan ensimmäisen asteen kunniamerkeillä. Kuolemansa jälkeen vuonna 1951 hän sai karttatyöstään Stalin-palkinnon. Petrovski alkoi kirjoittaa salanimellä Vladimir Kneht (Knecht) merisotakoulussa opiskellessaan. Vuonna 1932 hän julkaisi romaanin ”Suomi lukkoon” (Strana na zamke). Suomalaisen yhteiskunnan luokkaristiriitoja kuvaava teos sijoittuu 1920-luvun Kemiöön. Neuvostoliittolaisen arvostelijan mukaan se oli ”ensimmäinen neuvostolainen kaunokirjallinen kuvaus nykypäivien Suomesta, joka paljastaa Suomen porvariston ja fascismin tylsän eläimellisyyden sen taistelussa kasvavaa proletaarivallankumousta vastaan”. Kirjasta otettiin useita painoksia ja se käännettiin myös suomeksi. Kirjailijan muita teoksia ovat romaani Šturm (”Rynnäkkö”, 1937), englantilaista laivastoa ensimmäisessä maailmansodassa kuvaava pienoisromaani Dobraja nadežda (”Hyvä toivo”) ja Viron kansalaissotaan sijoittuva pienoisromaani Tovarištš Rene (”Toveri Rene”). ==Suomennettu teos== * (Vladimir Knecht). Suomi lukkoon. Leningrad: Kirja, 1935. ==Lähteet== Luokka:Neuvostoliittolaiset kirjailijat Luokka:Neuvostoliittolaiset amiraalit Luokka:Venäläiset kirjailijat Luokka:Vuonna 1900 syntyneet Luokka:Vuonna 1950 kuolleet
Ranskan kulttuuriministeri

Ranskan kulttuuriministeri () on yksi Ranskan hallituksen ministereistä. Vuonna 2020 kulttuuriministeriksi valittiin Roselyne Bachelot. Kulttuuriministeri johtaa kulttuuriministeriötä. == Ministerit == ministeri virkakausi virkanimike André Malraux 8.1.1959 – 22.6.1969 kulttuuriministeri Edmond Michelet 22.6.1969 – 9.10.1970 André Bettencourt 19.10.1970 – 7.1.1971 Jacques Duhamel 7.1.1971 – 5.4.1973 Maurice Druon 5.4.1973 – 1.3.1974 Alain Peyrefitte 1.3.1973 – 8.6.1974 kulttuuri- ja ympäristöministeri Michel Guy 8.6.1974 – 27.8.1976 kulttuuriministeri Françoise Giroud 27.8.1976 – 30.3.1977 Michel d’Ornano 30.3.1977 – 5.4.1978 kulttuuri- ja ympäristöministeri Jean- Philippe Lecat 5.4.1978 – 4.3.1981 kulttuuri- ja viestintäministeri Michel d’Ornano 4.3.1981 – 22.5.1981 Jack Lang 22.5.1981 – 20.3.1986 kulttuuriministeri François Léotard 20.3.1986 – 12.5.1988 kulttuuri- ja viestintäministeri Jack Lang 12.5.1988 – 28.8.1988 Jack Lang 28.8.1988 – 16.5.1991 kulttuuri-, viestintä-, suurtöiden ja 200-vuotisjuhlien ministeri Jack Lang 16.5.1991 – 2.4.1992 kulttuuri- ja viestintäministeri Jack Lang 2.4.1992 – 30.3.1993 opetus- ja kulttuuriministeri Jacques Toubon 30.3.1993 – 18.5.1995 kulttuuri- ja frankofoniaministeri Philippe Douste Blazy 18.5.1995 – 4.6.1997 kulttuuriministeri Catherine Trautmann 4.6.1997 – 27.3.2000 kulttuuri- ja viestintäministeri Catherine Tasca 27.3.2000 – toukokuu 2002 Jean-Jacques Aillagon toukokuu 2002 - maaliskuu 2004 Renaud Donnedieu de Vabres maaliskuu 2004 - toukokuu 2007 Christine Albanel toukokuu 2007 - kesäkuu 2009 Frédéric Mitterrand kesäkuu 2009 - toukokuu 2012 Aurélie Filippetti toukokuu 2012 - elokuu 2014 Fleur Pellerin elokuu 2014 - helmikuu 2016 Audrey Azoulay helmikuu 2016 - toukokuu 2017 Françoise Nyssen toukokuu 2017 - lokakuu 2018 kulttuuriministeri Franck Riester lokakuu 2018 - heinäkuu 2020 Roselyne Bachelot heinäkuu 2020 - == Lähteet == == Aiheesta muualla == *Kulttuuriministeriön kotisivut *
Ivan Melež

Ivan Paulavitš Melež (, ; 8. helmikuuta 1921 nykyisen Homelin alueen H’oinikin piirin Gliništšan kylä – 9. elokuuta 1976 Minsk) oli valkovenäläinen neuvostokirjailija. Ivan Melež syntyi talonpoikaisperheeseen. Hän liittyi NKP:hen vuonna 1940, osallistui toiseen maailmansotaan ja valmistui vuonna 1945 Valko-Venäjän yliopiston filologisesta tiedekunnasta. Meležin ensimmäiset teokset ilmestyivät vuonna 1939. Kertomuskokoelmat U zaviruh’u (”Lumipyryssä”, 1946) ja Garatšy žniven (”Kuuma elokuu”, 1948) sekä romaani Minski napramak (”Minskin suunta”, 1949–1952) kertovat toisesta maailmansodasta Valko-Venäjän alueella. Kirjailijan tunnetuimpia teoksia ovat maaseudun kehitystä kuvaavat romaanit ”Kaikki ei vielä ole lopussa” (oikeammin ”Ihmiset suolla”, Ljudzi na balotse, 1961) ja Podyh’ navalnitsy (”Ukkosen hengitys”, 1965). Nimellä Paleskaja h’ronika (”Polesjen kronikkaa”) ne saivat Lenin-palkinnon vuonna 1972. Melež sai Valko-Venäjän SNT:n kansankirjailijan arvonimen vuonna 1972. Hän toimi tasavallan korkeimman neuvoston edustajana, Maailman rauhanneuvoston jäsenenä ja Valko-Venäjän kirjailijaliiton varapuheenjohtajana. ==Suomennettu teos== * Kaikki ei vielä ole lopussa: Polesjen kronikkaa. Suom. Leo Holm. Moskova–Petroskoi: Edistys, 1965. ==Lähteet== Luokka:Neuvostoliittolaiset kirjailijat Luokka:Valkovenäläiset kirjailijat Luokka:Vuonna 1921 syntyneet Luokka:Vuonna 1976 kuolleet
Jedward

Jedward on identtisten kaksosten, John Paul Henry Daniel Richard Grimesin ja Edward Peter Anthony Kevin Patrick Grimesin (s. 16. lokakuuta 1991, Dublin, Irlanti) perustama irlantilainen pop-rap-duo. Heidät tunnetaan vaaleista "spikyhaireistaan" eli pystyyn nostetuista hiuksistaan. Kaksoset esiintyivät ensimmäisen kerran Ison-Britannian The X Factor -kykyjenetsintäohjelmassa vuonna 2009. Ilmiötä kutsutaan "Jedward-paradoksiksi". Kilpailussa heitä ohjasi Louis Walsh ja he sijoittuivat kuudenneksi. Jedward edusti Irlantia Eurovision laulukilpailussa vuonna 2011 kappaleellaan Lipstick. Kaksoset sijoittuivat kilpailussa kahdeksanneksi. Duo edusti maata myös vuoden 2012 kilpailussa kappaleella Waterline. Finaalissa heidän sijoituksensa oli 19. Jedwardin ensimmäiseltä levyltä Planet Jedward julkaistiin vuonna 2010 singlet All the small things ja Under pressure, joista on julkaistu myös musiikkivideot. Itse levy julkaistiin vuonna 2010. Vuonna 2011 julkaistiin singlet Lipstick, Bad behaviour ja WoW oh WoW 5. elokuuta 2011 ilmestyneeltä Victory-albumilta. Vuonna 2012 Jedwardilta ilmestyi Albumi Young Love. Jedward on tällä hetkellä tekemässä uutta albumia, jolta on ilmestynyt singlet Free Spirit, Ferocious, Make Your Own Luck, Oh Hell No ja Leave A Mark. Duolta tiedetään jo ainakin kaksi tulevaa biisi: Silent Raindrops ja Perfect Wonderland. ==Jedward ja Suomi== John ja Edward kävivät Lapissa vuoden 2011 marraskuun lopulla kuvaamassa TV-ohjelmaansa ja esiintyivät Helsingin Nosturissa 28.1.2012. Kaksoset kävivät myös 25.6.2015 Helsinki-Vantaan lentokentällä tapaamassa faneja. Suomen lentokenttä kuului poikien ns. 'Lentokenttäkiertueeseen' jossa he kävivät 17 Euroopan maan lentokentällä 10 päivässä.Jedward eli John ja Edward kävivät Suomessa Helsinki-Vantaan lentokentällä torstaina 25.6.2015. (Facebook-kutsu) He myös olivat Suomessa lauantaina 9.1.2016 ja sunnuntaina 10.1.2016 tapaamassa fanejaan. ==Albumit== * "Planet Jedward" (2010) * "Victory" (2011) * "Young Love" (2012) ==Singlet== * "All the small things" (2010) * "Under pressure" (2010) * "Lipstick" (2011) * "Bad behaviour" (2011) * "WoW oh WoW" (2011) * "Waterline" (2012) * "Young love" (2012) * "Girl like you" (2012) * "Luminous" (2012) * "Happens in the dark" (2013) * "Free Spirit" (2014) * "Ferocious" (2014) * "Make Your Own Luck" (2015) * "Oh Hell No"(2015) * "Leave A Mark" (2015) == Lähteet == == Aiheesta muualla == * Jedwardin kotisivut Luokka:Vuonna 1991 syntyneet Luokka:Irlantilaiset laulajat Luokka:Elävät henkilöt Luokka:Irlantilaiset duot Luokka:Vuoden 2011 euroviisuedustajat Luokka:Vuoden 2012 euroviisuedustajat Luokka:Irlannin euroviisuedustajat
Raphael Gualazzi

Raffaele Gualazzi (s. 11. marraskuuta 1981 Urbino, Italia), paremmin tunnettu nimellä Raphael Gualazzi, on italialainen laulaja ja pianisti. Gualazzi julkaisi ensimmäisen studioalbuminsa Love Outside the Window vuonna 2005. Hän voitti San Remon musiikkifestivaalien nuorten sarjan vuonna 2011 jazzahtavalla kappaleella ”Follia d’amore”. Hän osallistui kappaleella vuoden 2011 Eurovision laulukilpailuun, jossa hän sijoittui toiseksi. Kyseinen kappale löytyy myös Robert De Niron tähdittämän vuonna 2011 ensi-iltansa saaneen italialaiselokuvan Manuale d’amore 3 soundtrackilta. == Lähteet == == Aiheesta muualla == * Raphael Gualazzin kotisivut Luokka:Italialaiset laulajat Luokka:Italialaiset pianistit Luokka:Italian euroviisuedustajat Luokka:Vuoden 2011 euroviisuedustajat Luokka:Vuonna 1981 syntyneet Luokka:Elävät henkilöt
Sami Salmi

Sami Salmi (s. 8. kesäkuuta 1988 Nurmijärvi) on uransa lopettanut suomalainen jalkapalloilija. Hän oli pelipaikaltaan oikea laitapuolustaja, mutta kykenee pelaamaan myös vasemmalla laidalla. Salmi on Nurmijärven Natevan kasvatti. Hän pelasi juniorina myös Keravan Pallossa ja Helsingin Jalkapalloklubissa. Kaudeksi 2007 Salmi nousi HJK:n reservijoukkueen Klubi 04:n kokoonpanoon Ykkösessä. Vuosi päättyi Kakkoseen putoamiseen, mutta joukkue onnistui nousemaan heti yhden kauden jälkeen takaisin Ykköseen. Salmi pelasi kaudella 2009 oikean laitapuolustajan paikalla Klubi 04:n jokaisen sarjaottelun alusta loppuun ja hän sai myös kutsun alle 21-vuotiaiden maajoukkueen kokoonpanoon. Onnistuneen kauden jälkeen Salmi solmi yksivuotisen sopimuksen Veikkausliiga- joukkue Vaasan Palloseuran kanssa. Hän teki pääsarjadebyyttinsä 3. toukokuuta 2010 ottelussa Helsingin Jalkapalloklubia vastaan ja esiintyi kauden aikana yhteensä 18 sarjaottelussa. VPS ei käyttänyt Salmen sopimuksessa ollutta jatko-optiota ja hän palasi pääkaupunkiseudulle Ykkösessä pelanneen PK-35 Vantaan riveihin. Kolmen vuoden jälkeen Salmi siirtyi sarjatasoa alemmaksi Grankulla IFK:n joukkueeseen. Kaudella 2015 hän oli mukana nostamassa GrIFK:ta takaisin Ykköseen kahdeksan vuoden jälkeen joukkueen sijoittuessa ensimmäiseksi länsilohkossa ja voittaessa nousukarsinnoissa Klubi 04:n. Salmi pelasi yhden ottelun alle 21-vuotiaiden maajoukkueessa vuonna 2009. Hän tuli 81. minuutilla vaihdosta Jonas Emetin tilalle 1. huhtikuuta pelatussa ottelussa Latviaa vastaan. ==Lähteet== Luokka:Suomalaiset jalkapalloilijat Luokka:Vuonna 1988 syntyneet Luokka:Elävät henkilöt
Jan Berg

Jan Mikael Berg (s. 22. toukokuuta 1985 Siilinjärvi) on suomalainen jalkapallovalmentaja ja entinen jalkapalloilija, joka toimii Helsingin Jalkapalloklubissa tyttöjunioreiden valmentajana. Peliurallaan hän oli vasen laitapuolustaja. Berg on aikaisemmin edustanut mm. Kuopion Palloseuraa, Vaasan Palloseuraa, PS Kemi Kingsiä, JIPPO:a sekä Kokkolan Pallo-Veikkoja. == Aiheesta muualla == * Bergin pelaajakortti VPS:n kotisivuilla * Bergin pelaajakortti Futismaailma.com-sivustolla Luokka:Suomalaiset jalkapalloilijat Luokka:Vuonna 1985 syntyneet Luokka:Elävät henkilöt
Vyötärö–lantio-suhde

Vyötärö–lantio-suhde tarkoittaa vyötärön ja lantion ympärysmittojen suhdetta. Vyötärö–lantio-suhdetta käytetään mittarina, jonka avulla voidaan arvioida ihmisen sairastumisriskiä. Tutkimukset ovat osoittaneet, että omenan muotoisilla vartaloilla on suurempi riski sairastua kuin niillä, joiden vartalo on päärynän muotoinen. Suhdetta käytetään myös ylipainon mittarina. == Mittaaminen == Tarkasti ottaen vyötärön ympärysmitta mitataan alimman kylkiluun ja lantion yläosan välisen alueen keskeltä. Lantion ympärysmitta mitataan reisiluun pallomaisen pään kohdalta silloin kun jalat ovat yhdessä. Käytännössä helpompaa on mitata vyötärön ympärysmitta siitä kohtaa missä vyötärö on kapeimmillaan. Yleensä tämä on juuri navan yläpuolella. Lantio taas on helpointa mitata pakaroiden tai lantion leveimmästä kohdasta. == Katso myös == * Keskivartalolihavuus == Kirjallisuutta == * == Aiheesta muualla == Luokka:Anatomia Luokka:Painonhallinta Luokka:Seulonnan keskeiset artikkelit
Tanna japonensis

Tanna japonensis, myös higurashi () on Tanna-sukuun kuuluva kaskaslaji. Lajia esiintyy Itä-Aasiassa ja se on yleisin Japanissa. Aikuinen uros on pituudeltaan 28–38 mm. Naaras on hieman pienempi, 21–25 mm. Uroksen vartalo on pidempi ja paksumpi kuin naaraan, mikä tekee sukupuolten erottamisen helpoksi. Laji on väritykseltään punertavan ruskea ja silmien ympäriltä vihreä ja niskasta musta. Laji on yleinen eteläisessä Hokkaidōlla useissa erilaisissa elinympäristöissä. Lajia esiintyy myös Kiinassa, mutta ei Korean niemimaalla. == Aiheesta muualla == *UniProt, Taxonomy: Tanna japonensis Luokka:Kaskaat
Aleksi Paananen

Aleksi Paananen (s. 25. tammikuuta 1993 Siilinjärvi) on suomalainen jalkapalloilija, joka edustaa Veikkausliigassa pelaavaa AC Oulua. Pelipaikaltaan hän on keskikenttäpelaaja. Paananen aloitti jalkapallon Siilinjärven Palloseurassa, josta hän siirtyi 13-vuotiaana Kuopion Palloseuraan. Paananen pelasi ensimmäisen ottelunsa Veikkausliigassa 16. huhtikuuta 2010 ottelussa Helsingin Jalkapalloklubia vastaan. Kauden 2024 loppuun mennessä hän on pelannut 341 liigaottelua ja tehnyt niissä 24 maalia. Paananen on pelannut kolmetoista nuorten ja 41 poikien maaottelua Suomen eri ikäkausimaajoukkueissa. Kausi 2012 oli Paanasen läpimurtokausi. Paanasen Eurooppa-liigan ensimmäisen kierroksen toisen osaottelun maali Walesissa ratkaisi KuPSille jatkopaikan. Eurooppa-liigan toisella kierroksella Paananen teki KuPSin molemmat maalit vieraspelissä Israelissa. Samalla hänestä tuli jo 19-vuotiaana eniten KuPSille eurocupeissa maaleja tehnyt pelaaja. Kuopion Palloseuran jälkeen Paananen on edustanut Veikkausliigassa FC Lahtea kausina 2015–2018 ja turkulaista FC Interiä kaudesta 2019 alkaen. Neljän Interissä pelatun kauden jälkeen Paananen siirtyi kaudeksi 2023 HJK:n riveihin. Hän pelasi kaudella 14 liigaottelua HJK:n paidassa ja pääsi kauden päätteeksi juhlimaan uransa ensimmäistä Veikkausliigan mestaruutta. Marraskuussa 2023 AC Oulu tiedotti solmineensa Paanasen kanssa sopimuksen kausista 2024 ja 2025. == Saavutukset == * Veikkausliiga: ** Suomen mestaruuus 2023 HJK:n riveissä ** SM-hopeaa 2019 ja 2020 Interin riveissä * Suomen cup: ** Cup-hopeaa 2011, 2012 ja 2013 KuPS:n riveissä, 2020 ja 2022 Interin riveissä * Liigacup: ** Liigacup-mestaruus 2016 KuPS:n riveissä ja 2023 HJK:n riveissä ** Ligacup- hopeaa 2022 Interin riveissä == Lähteet == == Aiheesta muualla == * Paanasen pelaajakortti KuPS:n sivuilla Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1993 syntyneet Luokka:Elävät henkilöt
Samu Nieminen

Samu Antero Nieminen (s. 14. tammikuuta 1992 Jyväskylä) on suomalainen jalkapalloilija, joka edusti Veikkausliigassa JJK Jyväskylää ja Tampereen Ilvestä sekä pelasi myös Liettuassa. Pelipaikaltaan hän oli keskuspuolustaja. Nieminen aloitti jalkapallon pelaamisen 7-vuotiaana Huhtasuon Kisassa. Hän siirtyi Jyväskylän Jalkapalloklubiin C-juniori-ikäisenä. Nieminen solmi ensimmäistä kertaa JJK:n edustusjoukkueen kanssa sopimuksen kaudeksi 2009, mutta debyyttinsä hän teki vasta seuraavalla kaudella 8. toukokuuta pelatussa vierasottelussa Myllykosken Pallo -47:ää vastaan. Kaudella 2011 Nieminen oli useasti mukana JJK:n kokoonpanossa vaihtopelaajana, mutta ei esiintynyt yhdessäkään Veikkausliiga-ottelussa. Vuonna 2012 Nieminen murtautui lopullisesti JJK:n avauskokoonpanoon, esiintyen sarjapeleissä 20 kertaa aloituksessa. Hän jatkoi avauksen pelaajana seuraavalla kaudella, mutta vuosi päättyi pettymykseen joukkueen sijoittuessa viimeiseksi sarjataulukossa. Jyväskylästä Nieminen siirtyi Liettuan pääsarjassa pelaavaan FK Kruoja Pakruojisiin, jossa hän oli voittamassa hopeaa. Joulukuussa 2014 Nieminen siirtyi Tampereen Ilveksen riveihin. http://www.ilvesedustus.com/uutiset.html?465 Nieminen on edustanut Suomen alle 21-vuotiaiden jalkapallomaajoukkuetta neljästi ja poikamaajoukkueita yhteensä 42 kertaa. Hän on toiminut kapteenina poikamaaotteluissa. == Lähteet == == Aiheesta muualla == * Niemisen pelaajakortti Keskisuomalaisen nettisivuilla Luokka:Suomalaiset jalkapalloilijat Luokka:Vuonna 1992 syntyneet Luokka:Elävät henkilöt
Lasse Linjala

Lasse Linjala (s. 15. elokuuta 1987 Pieksämäki) on uransa lopettanut suomalainen jalkapalloilija. Hän oli pelipaikaltaan hyökkääjä. Ensimmäiset ottelunsa pääsarjatasolla Linjala pelasi siirryttyään JJK Jyväskylään 2010 ja ensimmäisella liigakaudella tilille kertyi kaikkiaan 19 ottelua, joissa kertyi 4 maalia. Seuroja, joissa Linjala on pelannut ennen Jyväskylään tuloaan ovat mm. Savon Pallo, Warkaus JK ja Kokkolan Pallo-Veikot. Elokuussa 2012 Linjala pelasi lainalla Ykkösen KooTeePeessä tehden kolme maalia viidessä ottelussa. Linjala allekirjoitti yksivuotisen pelaajasopimuksen Valkeakosken Hakan kanssa joulukuussa 2012. ==Lähteet== == Aiheesta muualla == * Linjalan pelaajakortti JJK:n sivuilla * Linjalan pelaajakortti Keskisuomalaisen nettisivuilla * Linjalan pelaajakortti Futismaailma.com-sivustolla Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
Niko Markkula

Niko Markkula (s. 27. kesäkuuta 1990 Jyväskylä) on suomalainen jalkapalloilija, joka edustaa Miesten Kutosessa pelaavaa Gilla FC:tä Pelipaikaltaan hän on oikea laitapuolustaja tai laitalinkki. Markkula pelasi JJK:n riveissä 2008–2012 Ykköstä ja Veikkausliigaa ja on myös seuran oma kasvatti. Ensimmäisiä kertoja Markkula pääsi JJK:n edustusjoukkueen mukaan vuonna 2008. Veikkausliigassa hän on pelannut syksyyn 2019 mennessä kahdeksan kautta yhteensä 129 ottelua, joissa on syntynyt viisi maalia. Vuoden 2012 joulukuussa Markkula allekirjoitti sopimuksen ruotsalaisen Eskilstuna Cityn kanssa. Heinäkuussa 2013 Eskilstuna City ja Markkula purkivat sopimuksen yhteisymmärryksessä. Syksyn 2013 JJK-pelien jälkeen Markkula siirtyi Ykkösessä pelanneen FC Hakan riveihin. Haka-kauden jälkeen hän palasi kuitenkin kasvattajaseuraansa JJK:hon keväällä 2015. Keväällä 2017 Markkula siirtyi FC Interin riveihin, mutta joutui aluksi jalkavaivojen vuoksi olemaan syrjässä peleistä. Markkula oli joukkueessa voittamassa kaudella 2019 SM-hopeaa. Markkula oli myös Sjk:n mukana voittamassa SM-pronssia vuonna 2021 Vuonna 2023 Markkula siirtyi Miesten Kutosen Gilla Fc:hen. ==Lähteet== == Aiheesta muualla == * Markkulan pelaajakortti Keskisuomalaisen nettisivuilla * Markkulan pelaajakortti Futismaailma.com-sivustolla * Markkulan pelaajakortti Veikkausliigan nettisivuilla Luokka:Suomalaiset jalkapalloilijat Luokka:Vuonna 1990 syntyneet Luokka:Elävät henkilöt
Chelsean posliinitehdas

thumb|Katukauppias noin vuodelta 1760 Chelsean posliinitehdas oli varhainen englantilainen posliinitehdas, joka toimi vuosina 1745–1770 Lontoon Chelseassa. Sen perusti hopeaseppä Nicholas Sprimont, joka jatkoi hopeaesineiden valmistamista posliinin rinnalla. Tehdas sijoittui lähelle Ranelaghin puistoa, missä liikkui kuninkaallisia ja ylhäisöä. Yksi Sprimontin suojelijoista oli Cumberlandin herttuan sihteeri. Tämän avulla Sprimont onnistui hankkimaan Meissenin posliinia, ja monet Chelsean varhaisista esineistä olivatkin kopioita Meissenin posliinista. Chelsea tähtäsi selvästi ylellisyystuotteiden markkinoille. Tehdas keskittyi lähinnä posliinisiin koriste-esineisiin, ja 1760-luvulla se teki myös astioita rokokootyyliin. Tähän saatiin vaikutteita ranskalaisesta Sèvresin posliinista. Tehtaan leimana oli aluksi kolmio, vuodesta 1752 ankkuri.Porcelain Marks and Backstamps English Pottery Ensimmäisten vuosien eli "kolmio-kauden" tuotteet ovat läpikuultavia ja erittäin kiiltäviä. Astioissa ei ole juuri koristelua, ja niiden muoto muistuttaa klassisten hopeaesineiden muotoa. Kun ankkuri tuli käyttöön leimassa, posliinimassan koostumusta muutettiin eikä se ole enää yhtä läpikuultavaa. Koristeluissa näkyy vaikutteita Japanista ja Meissenistä. Ankkurikaudella alettiin tuottaa myös luonnollisen näköisiä pienoispatsaita eläimistä ja hedelmäasetelmista. Kun Ranskan Sèvres syrjäytti Meissenin esikuvana, myös tehtaanmerkki vaihdettiin punaisesta ankkurista kultaiseen ankkuriin. Vuonna 1770 tehdas siirtyi derbyläisen William Duesburyn omistukseen, ja senjälkeinen tuotanto tunnetaan "Chelsea-Derbyn" posliinina.Derby Artfact Tehdas toimi samalla paikalla vuoteen 1784, jolloin sen koneet ja muotit siirrettiin Derbyyn. Vuonna 2010 Derbyn kaupunginmuseo sai kokoelmiinsa yli seitsemäntuhatta muottia ja esinettä Chelsean ja Derbyn tehtailta.Enlightenment! Derby Valley Mills heritage Site == Lähteet == Luokka:Posliinitehtaat Luokka:Brittiläiset teollisuusyritykset Luokka:Kensington and Chelsea Luokka:Lontoon historia Luokka:Rokokoo
Joe Johnson

Joe Johnson (s. 29. kesäkuuta 1981 Little Rock) on yhdysvaltalainen koripalloilija, joka on helmikuusta 2018 alkaen edustanut NBA-seura Houston Rocketsia. == Ura == Johnson pelasi yliopistokoripalloa vain kaksi kautta Arkansasin yliopistossa vuosina 1999–2001. Hän osallistui vuoden 2001 NBA:n varaustilaisuuteen, jossa Boston Celtics varasi hänet kymmenentenä pelaajana. Johnson pelasi lähes koko ensimmäisen NBA-kautensa seurassa, sillä helmikuussa 2002 hänet kaupattiin Phoenix Sunsille. Hän edusti seuraa vuoteen 2005 asti, jolloin hän siirtyi Atlanta Hawksiin. Atlantassa Johnsonin tilastollisesti paras kausi oli kausi 2006–2007, jolloin hän teki 25,0 pistettä ottelua kohden. Kaudella 2009–2010 hänet valittiin NBA:n kolmostähdistöön. Johnson edusti Atlantaa seitsemän kautta. Heinäkuussa 2012 hän siirtyi Brooklyn Netsiin osana pelaajakauppaa, jossa Hawks sai vaihdossa Jordan Farmarin, Anthony Morrow’n, Johan Petron, DeShawn Stevensonin ja Jordan Williamsin sekä kaksi varausvuoroa. Helmikuussa 2016 Johnson siirtyi Miami Heatiin ja saman vuoden heinäkuussa Utah Jazziin. Helmikuussa 2018 hän siirtyi Houston Rocketsiin. == Lähteet == == Aiheesta muualla == * NBA:n pelaajaprofiili Luokka:Yhdysvaltalaiset koripalloilijat Luokka:Vuonna 1981 syntyneet Luokka:Elävät henkilöt
Live Today, Gone Tomorrow

Live Today, Gone Tomorrow on suomalaisen hard rock -yhtye Peer Güntin toinen live-albumi. Se julkaistiin 15. kesäkuuta 2011. Albumi nousi Suomen virallisen listan sijalle 49. == Kappaleet == # # # # # # # # # # # # # # # # # # # == Kokoonpano == * Timo Nikki – kitara, laulu * Pete Pohjanniemi – basso, taustalaulu * Sauli "Sakke" Koivula – rummut,taustalaulu == Arvostelut == * Desibeli.net: Desibeli.net == Lähteet == Luokka:Vuoden 2011 konserttitallenteet Luokka:Peer Güntin albumit
Royal Crown Derby

Royal Crown Derby on englantilainen posliinitehdas, joka on toiminut nykymuodossaan vuodesta 1878, mutta jonka edeltäjät ulottuvat vuoteen 1750. Se on eirkoistunut hienoon luuposliiniin. Yritys toimii Derbyssä Englannin keskiosassa.About Us Royal Crown Derby Vuoden 1750 paikkeilla hugenotti André Planché perusti ensimmäiset posliinitehtaan Derbyyn. Hänen yhtiökumppanikseen tuli William Duesbury, joka vuonna 1770 hankki Chelsean posliinitehtaan muotit ja koneet, ja Bow’n tehtaan muotit. Niiden perässä Derbyyn muutti maan parhaita ammattilaisia. Vuonna 1775 tehdas sai kuninkaalta luva käyttää kruunua takaleimassaan, ja vuonna 1890 kuningatar Viktoria antoi sille luvan kutsua itseään nimellä "The Royal Crown Derby Porcelain Company".History Royal Crown Derby Varsinaisen Derby Crown Porcelain Companyn perusti vuonna 1876 Edward Phillips, joka oli irtisanottu Royal Worcester Companysta edellisvuonna. Uuden yhtiön ensimmäisinä vuosina tehtaan johto pyrki palkkaamaan Euroopan parhaita posliinitaiteilijoita ja kultaajia. Tehdas tuotti kuuluisia astiastoja esimerkiksi pääministerille. Alkuvuosina liikevoiton saaminen oli vaikeaa, ja uniikkitöiden rinnalla tehtiin käyttöastioita kuten sinipunaisia imari-tyylin astioita. Toisen maailmansodan aikana tehtiin käytännöllisiä, valkoisia astioita ja 1950-luvulta alkaen jälleen suuria astiastoja.The Derby Crown Porcelain Company and the Royal Crown Derby Company Derbyshire Porcelain International Society Yhtiön tehtaat ovat edelleen Derbyssä, ja sillä on oma museonsa. Lisäksi Derbyn kaupunginmuseon kokoelmissa on tehtaan varhaisia esineitä.Visiting Royal Crown DerbyCeramics Treasure Derby Museum and Art Gallery == Lähteet == Luokka:Posliinitehtaat Luokka:Brittiläiset teollisuusyritykset Luokka:Derbyn museot Luokka:Sisustusalan tuotemerkit
Huaishengin moskeija

Huaishengin moskeija (perint. 廣州懷聖寺, yksink. 广州怀圣寺, pinyin: Guǎngzhōu huáishèngsì) on moskeija Guangzhoussa, Kiinassa. Moskeijaa on kutsuttu monilla nimillä, kuten Kantonin suuri moskeija, Guangta Sin moskeija, Hwai Sun Sun moskeija, Huai-Shengin moskeija, Ying Tongin moskeija, Huai-Shangin moskeija ja Huai-Shang Sin moskeija. Uskotaan, että moskeija on alun perin perustettu vuonna 627 Tang-dynastian aikana. On todennäköistä, että tämä vuosiluku on legendaa, mutta Huaishengin moskeijan alueella on voinut sijaita moskeija jo Tangin aikana. Moskeija on sen jälkeen rakennettu uudelleen useita kertoja. Nykyisen Huaishengin moskeijan alueen piirrustukset ovat vuoden 1350 paikkeilta. == Guangta-minareetti == Moskeijan 35,8-metrinen guangta- minareetti (yksink. 光塔寺, pinyin: guāngtǎsì) on kiinalaiselle moskeijalle poikkeuksellinen, sillä se poikkeaa kiinalaisesta tavasta rakentaa minareetit kiinalaisen pagodin tyyliin. Korkeaa minareettia, jonka nimi kääntyy suomeksi "valon torniksi" tai "majakkatorniksi", on ehkä käytetty ohjaamaan laivoja Guangzhoun satamaan. Voi olla, että nimen tarkoitus on myös symbolinen ja se viittaa islaminuskoon. Minareettia pidetään Huaishengin moskeijan vanhimpana osana ja yhtenä varhaisimmista islamilaisen arkkitehtuurin esimerkeistä Kiinassa. Minareetti on nykytiedon valossa rakennettu alun perin Song- dynastian (960–1279) varhaisessa vaiheessa. Nykyiset rakenteet ovat peräisin 1800-luvulta. Minareettia saattaa uhata tulevaisuudessa sortuminen, koska se on kallistunut vuosien mittaan. == Katso myös == * Islam Kiinassa == Aiheesta muualla == == Lähteet == Luokka:Moskeijat Luokka:Kantonin rakennukset ja rakennelmat Luokka:Uskonto Kiinassa
Michael-James Olsen

Michael-James Olsen on yhdysvaltalainen näyttelijä. Hänen ensimmäinen roolinsa valkokankaalla oli nuori Victor Creed X-Men Origins: Wolverine -elokuvassa vuonna 2009. Näyttelemisen lisäksi Olsen on kokenut surffaaja ja on opiskellut miekan sekä bōn käyttöä. == Aiheesta muualla == * Luokka:Yhdysvaltalaiset näyttelijät Luokka:Syntymävuosi puuttuu Luokka:Elävät henkilöt Luokka:Yhdysvaltalaiset lapsinäyttelijät
Oschatz

Oschatz on kaupunki (Große Kreisstadt) Nordsachsenin piirikunnassa Saksin osavaltiossa Saksassa. Se sijaitsee 60 km itään Leipzigista ja 60 km länteen Dresdenistä. Kaupungin asukasluku oli 14 609 vuoden 2016 lopussa. ==Kaupunginosat== Oschatz on jaettu keskustan lisäksi 14 kaupunginosaan: * Kleinforst * Altoschatz * Fliegerhorst * Leuben * Limbach * Lonnewitz * Mannschatz * Merkwitz * Rechau * Schmorkau * Striesa * Thalheim * Zöschau * Zschöllau ==Historia== * 1200: Ensimmäinen kirjoitettu maininta. ==Kansainväliset suhteet== Oschatzin sisarkaupunkeja ovat: * Blomberg, Saksa * Filderstadt, Saksa * Starogard Gdański, Puola * Třebíč, Tšekki * Vénissieux, Ranska ==Lähteet== == Aiheesta muualla == Luokka:Saksin kunnat
Late fragments

Late fragments on Aku Louhimiehen ohjaama lyhytelokuva vuodelta 2009. Elokuvassa nainen haluaa vielä kerran tavata entisen rakastettunsa. Tapahtumaympäristönä on Rooma, jossa se on kuvattu. Henkilöinä ovat lisäksi miehen italialainen vaimo ja lapset. Elokuva on saaneet aiheensa Raymond Carverin runosta, ja dialogiltaan ja tapahtumiltaan niukka elokuva on kriitikon mukaan itsekin kuin runo tai minimalistinen novelli.Leena Määttänen, Mies ja nainen ja ikuinen kaupunki. Helsingin Sanomat 16.5.2011 sivu D 11 Elokuvaa ei ole juuri esitetty, mutta Yle TV1 esitti sen 16. toukokuuta 2011 Uusi kino -sarjassa. ==Näyttelijät== ==Lähteet== Luokka:Aku Louhimiehen ohjaamat elokuvat Luokka:Suomalaiset lyhytelokuvat Luokka:Vuoden 2009 suomalaiset elokuvat
Möller

Möller tai Møller on muun muassa seuraavien henkilöiden sukunimi: * Adolf Möller (1877–1968), saksalainen soutaja * Aksel Møller (1906–1958), tanskalainen poliitikko * Allan Möller (s. 1923), suomalainen jalkapalloilija * Alma Möller (s. 1961), islantilainen lääkäri, Islannin terveysjohtaja * Andreas Möller (s. 1967), saksalainen jalkapalloilija * Anders Pape Møller (s. 1953), tanskalainen evoluutiobiologi * Axel Möller (1830–1896), ruotsalainen tähtitieteilijä * Birgit Möller (1898–1945), suomenruotsalainen kirjailija ja kääntäjä * Bjarke Møller (s. 1985), tanskalainen jääkiekkoilija * Carl Möller (1857–1933), ruotsalainen arkkitehti * Carl Gustaf Möller (1888–1969), suomalainen juristi, oikeuskansleri 1950–1955, Frans Oskar Möllerin poika * Christian Møller (1904–1980), tanskalainen kemisti ja fyysikko, jonka mukaan on nimetty Møllerin sironta * Frans Oskar Möller (1851–1924), suomalainen tuomari, Raahen pormestari 1883, Kuopion pormestari 1883–1906, valtiopäivämies, varatuomari ja laamanni * Grethe Fenger Møller (s. 1941), tanskalainen poliitikko ja ministeri * Gunna Möller (1913–1988), ruotsinsuomalainen taidemaalari * Gustaf Möller (s. 1941), suomalainen oikeusneuvos * Gösta Möller (1920–2009), suomalainen tuubansoittaja * Heli Möller (s. 1951), suomalainen kaupunginjohtaja * Henrik Møller (s. 1965), tanskalainen sosiaalidemokraattinen poliitikko * Irmgard Möller (s. 1947), saksalainen terroristi, Punaisen armeijakunnan jäsen * Knud Möller (1919–1993), Yleisradion kommentaattori ja kirjeenvaihtaja * Kristian Möller (s. 1948), suomalainen markkinoinnin professori * Kristján L. Möller (s. 1953), islantilainen poliitikko ja ministeri * Kristofer Möller (s. 1968), suomalainen näyttelijä * Liam Möller (s. 2004), suomalainen jalkapalloilija * Maria Möller (s. 1965), ruotsalainen laulaja, näyttelijä, koomikko ja imitoija * Marianne Möller (s. 1945), suomalainen dramaturgi ja kulttuurialan konsultti * Mærsk Mc-Kinney Møller (1913–2012), tanskalainen liikemies ja miljardööri * Oscar Möller (s. 1989), ruotsalainen jääkiekkoilija * Oskar Möller (1880–1971), suomalainen oikeusneuvos, korkeimman oikeuden presidentti 1945–1950, Frans Oskar Möllerin poika * Per Stig Møller (s. 1942), tanskalainen poliitikko ja ministeri * Peter Møller (1793–1869), norjalainen apteekkari * Petri Möller (s. 1964), suomalainen laulaja * Samuel Möller (1743–1815), suomalainen everstiluutnantti * Sylvi Möller (1908–1996), suomalainen arkistohoitaja ja historioitsija * Silke Möller (s. 1964), saksalainen pikajuoksija * Stefan Möller (s. 1962), RadioMedian toimitusjohtaja * Thure Möller (1859–1937), suomalainen lääkäri ja anatomian tutkija * Valdemar Møller (1885–1947), tanskalainen näyttelijä. * cadiaN (oik. Casper Møller), (s. 1995), tanskalainen elektronisen urheilun ammattilainen == Kuvitteellisia henkilöitä == * N P. Möller, kiinteistönhoitaja ruotsalaisessa televisiosarjassa N.P. Möller, fastighetsskötare == Katso myös == * Miller * Moller * Mueller * Muller * Müller * Myller * Mylläri
Liuskapyrstö

Liuskapyrstö (Radiicephalus elongatus) on kiiltolahnakaloihin kuuluva syvänmeren kalalaji. Se on ainoa laji liuskapyrstöjen heimossa (Radiicephalidae). ==Anatomia== Liuskapyrstö voi kasvaa noin 76 cm pitkäksi. Ruumiinmuodoltaan kala on pitkulainen ja litteä ja suippenee pyrstöä kohti niin että pyrstö on hyvin ohut. Punertava selkäevä on hyvin pitkä ja ulottuu päästä pyrstöön. Vatsa- ja peräevät ovat aikuisilla liuskapyrstöillä hyvin lyhyet. Väriltään laji on hopeanharmaa ja suomuja on ainoastaan kylkiviivalla. Uimarakko on liuskapyrstöllä hyvin kehittynyt ja lisäksi sillä on ruskeaa mustetta sisältävä säiliö, joka tyhjenee peräaukon kautta. Sitä se käyttää petojen sokaisemiseen. Muiden kiiltolahnakalojen tavoin liuskapyrstö pystyy työntämän yläleukansa eteenpäin. ==Levinneisyys ja elintavat== Liuskapyrstöä tavataan Atlantin keski- ja itäosista Marokosta ja Azoreilta etelään Etelä- Afrikkaan sekä Tyynestämerestä Kalifornianvirran alueella sekä UUden-Guinean lähistöllä. Laji elää yli 570 metrin syvyydessä. Liuskapyrstön ravintoa ovat valokalat sekä äyriäiset. ==Lähteet== Luokka:Kiiltolahnakalat
Nabil Elaraby

Nabil Elaraby (; 15. maaliskuuta 1935 – 26. elokuuta 2024https://tass.ru/mezhdunarodnaya-panorama/21692929) oli egyptiläinen poliitikko ja diplomaatti, joka toimi Arabiliiton pääsihteerinä 15. toukokuuta 2011 alkaen heinäkuuhun 2016 asti. Tätä ennen hän toimi muutaman kuukauden ajan Egyptin ulkoministerinä Essam Sharafin hallituksessa. Elaraby oli opiskellut lakia New Yorkin ja Kairon yliopistoissa. Hän oli jäsenenä YK:n Kansainvälisen oikeuden toimikunnassa (eng. International Law Commission) vuosina 1994–2004 ja YK:n korvaustoimikunnassa (Compensation Commission) Genevessä vuosina 1999–2001. Vuosina 2001–2006 Elaraby oli Kansainvälisen tuomioistuimen tuomari. Hän toimi Tukholman kansainvälisen rauhantutkimusinstituutin (SIPRI) hallituksessa vuosina 2000–2010. == Lähteet == == Aiheesta muualla == Luokka:Egyptiläiset poliitikot Luokka:Kansainvälisen tuomioistuimen tuomarit Luokka:Arabiliitto Luokka:Vuonna 1935 syntyneet Luokka:Vuonna 2024 kuolleet
Baseballin SM-sarja 2011

Baseballin SM-sarja 2011 käynnistyi 4.5. ottelulla Expos - Puumat, tulos 3-5. Runkosarja päättyi 1.8. SM-sarjassa on mukana myös yksi joukkue Virosta, Kiilin Pantterit. == Kauden 2011 joukkueet == Joukkue Kaupunki Kotikenttä Perustettu Päävalmentaja Bullets Helsinki Expos Espoo Leppävaaran urheilupuisto 1991 Jere Kaistinen Bulldogs Pieksämäki Puumat Helsinki Ruskeasuon liikuntapuisto 1981 Terho Tiilikainen Pantterit Kiili Keila 2008 Tauno Koppel ==Runkosarja== joukkue Ot. V H AVG Ex Pa Pu Bu Bull Espoo Expos 12 10 2 .833 12-13 3-5 28-18 10-0 18-0 18-1 Pantterit 12 9 3 .750 4-8 3-15 9-12 7-3 12-2 7-6 12-0 Puumat 12 7 5 .583 0-13 7-8 9-11 4-14 12-7 16-1 Bullets 12 3 9 .250 6-23 8-19 10-13 10-0 16-0 Bulldogs 12 1 11 .083 0-24 0-9 0-9 0-10 1-15 9-0 Pantterit ja Puumat semifinaaliin. Espoo Expos suoraan loppuotteluun. ==Semifinaalit== Puumat – Pantterit 6\. elokuuta Ruskeasuo Pantterit Puumat 6-8 7\. elokuuta Ruskeasuo Puumat Pantterit 14-16 7\. elokuuta Ruskeasuo Pantterit Puumat 16-17 Puumat loppuotteluun otteluvoitoin 2-1 ==Loppuottelut== Espoo Expos – Puumat 14\. elokuuta Leppävaara Expos Puumat 7-8 15\. elokuuta Ruskeasuo Puumat Expos 1-12 17\. elokuuta Ruskeasuo Expos Puumat 15-8 20\. elokuuta Leppävaara Puumat Expos 0-7 Expos Suomen mestari voitoin 3-1 ==Lähteet== * Otteluohjelma * http://www.kiilipantrid.ee Luokka:Baseballin SM- sarja Luokka:Vuoden 2011 baseball
Gnaeus Domitius Ahenobarbus (vuoden 32 konsuli)

Gnaeus Domitius Ahenobarbus (17 eaa. – 40 jaa.) oli roomalainen poliitikko, joka oli keisari Neron isä. Hän oli naimisissa Germanicuksen tyttären Agrippina nuoremman kanssa. Ahenobarbus oli konsuli vuonna 32. Suetonius kuvaa Ahenobarbusta "täysin inhottavaksi". Hazel, Ahenobarbus (5) == Lähteet == * === Viitteet === Luokka:Roomalaiset poliitikot Luokka:Vuonna 17 eaa. syntyneet Luokka:Vuonna 40 kuolleet
Naamat

Naamat on Muuramessa vuodesta 2000 alkaen järjestetty rockfestivaali. Festivaalipaikkana toimii Tuomiston maatila. Festivaalilla ovat vuosien varella esiintyneet muun muassa Eläkeläiset, Tuomari Nurmio, Asa, Paleface, M. A. Numminen, Kauko Röyhkä, Pertti Kurikan Nimipäivät, The Valkyrians, Olavi Uusivirta, Lapko ja Pelle Miljoona. Liput on myyty useina vuosina loppuun hetkessä, vaikka tapahtuman esiintyjiä ei ole julkistettu. Vuonna 2015 lippujen määrä nostettiin suosion vuoksi 800:sta tuhanteen, mutta tästä huolimatta seuraavina vuosina liput myytiin loppuun alle minuutissa. Naamat on saanut alkunsa kolmen lukiolaisen järjestämistä yksityisjuhlista. Festivaalin perustajat kuvailevat Naamoja ”ylikasvaneiksi kotibileiksi, joihin ei ole tarvinnut soittaa poliisia”. ==Lähteet== ==Aiheesta muualla== *Festivaalin sivusto * Luokka:Rockfestivaalit Suomessa Luokka:Muurame
Yeasayer

Yeasayer on vuonna 2006 perustettu kokeellinen rockyhtye Brooklynistä New Yorkista. Yhtye on julkaissut kaksi albumia, All Hour Cymbals (2007) ja Odd Blood (2010). Ensimmäinen levy julkaistiin We Are Free -levy-yhtiöllä ja toinen Secretly Canadian ja Mute Records -yhtiöiden avustuksella. Yhtyeen perustajajäseniä ovat Chris Keating, Ira Wolf Tuton ja Anand Wilder. Yeasayer oli osittain tuottamassa Bat for Lashesin albumia Two Suns (2009). ==Diskografia== ===Albumit=== * All Hour Cymbals (2007) * Odd Blood (2010) * Fragrant World (2012) * Amen & Goodbye (2016) * Erotic Reruns (2019) ===Singlet=== * Sunrise/2080 (2007) * Wait for Summer (2007) * Ambling Alp (2009) * O.N.E. (2010) * Madder Red (2010) * Henrietta (2012) * Longevity (2012) * Reagan's Skeleton (2012) * I Am Chemistry (2016) * Prophecy Gun (2016) * Silly Me (2016) * Gerson's Whistle (2016) * I'll Kiss You Tonight (2019) * Fluttering in the Floodlights (2019) * Let Me Listen in on You (2019) * Ecstatic Baby (2019) ===Livealbumit=== * Live at Ancienne Belgique (2010) * Good Evening Washington D.C., Live at 9:30 Club (2013) ===Kokoelmat=== * Dark Was the Night (2010) - Tightrope Luokka:Yhdysvaltalaiset rockyhtyeet
Bat for Lashes

Natasha Khan (25. lokakuuta 1979 Lontoo), taiteilijanimeltään Bat for Lashes, on englantilainen muusikko. Hän laulaa ja soittaa pianoa, bassokitaraa, kitaraa ja cembaloa. Debyyttialbumi Fur and Gold ilmestyi 11. syyskuuta 2006. Khanista tuli tunnetumpi Mercury Prize (2007) ja BRIT Awards (2008) -ehdokkuuksien myötä. Toinen albumi Two Suns julkaistiin 6. huhtikuuta 2009. Myös toinen albumi oli ehdolla Mercury Prizen saajaksi ja Khan oli jälleen BRIT Awardsien paras naisartisti -ehdokkaana. Vuonna 2010 Khan oli mukana Twilight – Epäilys -elokuvan soundtrackilla kappaleella Let's Get Lost, jonka hän teki yhdessä Beckin kanssa. Kolmas albumi The Haunted Man julkaistiin 11. lokakuuta 2012. Tämänkin albumin myötä Khan oli ehdokkaana parhaaksi naisartistiksi BRIT Awardseissa. Bat for Lashes on esiintynyt Suomessa kahdesti, vuoden 2012 Provinssirockissa ja 2013 Flow-festivaalilla. ==Diskografia== ===Albumit=== * Fur and Gold (2006) * Two Suns (2009) * The Haunted Man (2012) * The Bride (2016) ===Singlet=== * The Wizard (2006) * Trophy (2006) * Prescilla (2007) * What's a Girl to Do? (2007) * Daniel (2009) * Pearl's Dream (2009) * Sleep Alone (2009) * Let's Get Lost (2010) * Laura (2012) * All Your Gold (2012) * A Wall (2013) *Kids In The Dark (2019) Luokka:Englantilaiset muusikot Luokka:Vuonna 1979 syntyneet Luokka:Elävät henkilöt
Oberon (täsmennyssivu)

Oberon tarkoittaa ainakin seuraavia: *Oberon, Uranuksen kuu *Merle Oberon, intialais-englantilainen näyttelijä *S/S Oberon, suomalainen matkustajahöyrylaiva *S/S Oberon III, suomalainen matkustajahöyrylaiva *Oberon, ohjelmointikieli *Oberon, keijukaisten kuningas ;Britannian kuninkaallinen laivasto * Oberon-luokka, sukellusveneluokka * HMS Oberon (1805), 16-tykkinen prikitakiloitu sluuppi * HMS Oberon (1847), rautainen siipiratasalus * HMS Oberon (1916), Amiraliteetin M-luokan hävittäjä * HMS Oberon (1888), rannikkovartioalus * HMS Oberon (P21), Odin-luokan sukellusvene * HMS Oberon (S09), Oberon-luokan sukellusvene
Heikki Törmä (1918)

Heikki Törmä (24. lokakuuta 1918 Ruovesi – 18. lokakuuta 1993 Luopioinen) oli suomalainen sosiaalipäällikkö ja kansanedustaja 1958–1962 ensin SDP:stä, josta siirtyi TPSL:ään. Törmä kävi kansakoulun, ja aloitti työelämän maalarina E. Törmän maalausliikkeessä 1934. Sotien jälkeen hän perusti oman maalausliikkeen. Vuodesta 1964 hän toimi sosiaalipäällikkönä Outokumpu Oy:n kaivoksilla. Vuonna 1958 hänet valittiin eduskuntaan Hämeen läänin eteläisestä vaalipiiristä, jossa hän oli SDP:n ehdokkaana. Syyskuussa 1959 hän siirtyi Työväen ja pienviljelijäin sosialidemokraattisen liiton eduskuntaryhmään. Hän toimi myös kunnallispolitiikassa Valkeakoskella. ==Lähteet== * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Työväen ja pienviljelijäin sosialidemokraattisen liiton poliitikot Luokka:Valkeakosken kaupunginvaltuutetut Luokka:Hämeen vaalipiiri Luokka:Vuonna 1918 syntyneet Luokka:Vuonna 1993 kuolleet
Lipstick (Jedwardin kappale)

Lipstick on irlantilaisen duon Jedwardin esittämä kappale, joka edusti Irlantia Eurovision laulukilpailussa vuonna 2011. Kappale sijoittui toisessa semifinaalissa kahdeksanneksi 68 pisteellä ja pääsi finaaliin. Se sijoittui myös finaalissa 8. sijalle saaden 119 pistettä. == Lähteet == Luokka:Irlannin euroviisuedustuskappaleet Luokka:Vuoden 2011 euroviisuedustuskappaleet
Tristane Banon

Tristane Banon (s. 13. kesäkuuta 1979 Neuilly-sur-Seine, Ranska) on ranskalainen kirjailija ja toimittaja. Hän on noussut julkisuuteen Dominique Strauss-Kahniin liittyvän seksuaalirikosväitteen takia. ==Perhe== Banonin äiti Anne Mansouret on Euren departementin yleisneuvoston (conseil général) sosialistinen varapresidentti ja edustaa d'Evreux-Estia, ja hän on Ylä- Normandian alueneuvoston jäsen.Site personnel d'Anne Mansouret . ==Seksuaalirikosväite ja julkisuus == Banon teki vuonna 2011 IMF:n pääjohtajasta Dominique Strauss-Kahnista rikosilmoituksen, joka koski seksuaalista väkivaltaa. Hänen mukaansa tapaus sattui, kun hän vuonna 2002 haastatteli silloista finanssiministeri Strauss-Kahnia yksityisasunnossa. Strauss-Kahnin puoluetoveri, Banonin äiti pyysi tytärtään luopumaan ilmoituksen teosta.Ranskalaiskirjailija syyttää Strauss-Kahnia seksuaalirikoksesta, viitattu 16.5.2011 ==Teoksia== *Erreurs avouées... (au masculin), 2003 *J'ai oublié de la tuer, 2004 *Trapéziste, 2006 *Daddy Frénésie, 2008 ==Lähteet== ==Aiheesta muualla== Luokka:Ranskalaiset kirjailijat Luokka:Ranskalaiset toimittajat Luokka:Ranskanbelgialaiset Luokka:Vuonna 1979 syntyneet Luokka:Elävät henkilöt
Heinolan kesäteatteri

thumb|Kesäteatterin tyhjä esiintymislava ja katsomo elokuussa 2015. Heinolan kesäteatteri on rakennettu vuonna 2000 ja sijaitsee Rantapuistossa Kymijoen rannalla, jossa se muodostaa yhdessä Heinolan taidemuseon ja WPK-talon kanssa oman kokonaisuuden pihapiireineen. Kokonaan katettu teatterialue on tullut tunnetuksi musikaaleista ja komedioista, joissa ovat näytelleet monet kotimaiset näyttelijät. Teatterin omistaa Heinolan kaupunki. Kesäteatterin näytöksissä katettuja, selkänojallisia paikkoja on yli 700 katsojalle. Alueelle mahtuu yli 4 000 henkilöä. Ensimmäinen Heinolan kesäteatterissa esitetty musikaali oli Piukat paikat vuonna 2001. == Heinolan kesäteatterissa esitetyt näytelmät == * Piukat paikat (2001) * Hello, Dolly (2002) * Viulunsoittaja katolla (2003) * My Fair Lady (2004) * Sound of Music (2005) * Kiss me Kate (2006) * Lainahöyhenissä (2007) * Housut pois (2008) * Piukat paikat (2009) * Guys and Dolls (2010) * Ranskalainen pyjama (2011) * Munaako herra ministeri (2012) * Diivat (2013) * Ilmasta rahaa (2014) * Ulkomaalainen (2015) * Voi veljet! (2016) * Vadelmavenepakolainen (2017) * Kunnon komedia (2018) * Pokka pitää (2019) * Riemurahat (2021) * Flirttikurssi 55+ (2022) * Tenorit liemessä (2023) * Vielä ehtii (2024) Kesäteatterilla järjestetään näytöskauden ulkopuolella myös monia muita tapahtumia, esimerkiksi konsertteja. == Lähteet == *Heinolan kesäteatterin kotisivut Luokka:Kesäteatterit Luokka:Heinolan rakennukset ja rakennelmat Luokka:Heinolan kulttuuri
Sorongin lentoasema

Sorongin lentoasema (tunnetaan myös nimellä Domine Edward Osokin lentoasema) on paikallinen lentoasema Sorongin kaupungin tuntumassa Länsi-Papuan saarella, Indonesiassa. == Lentoyhtiöt ja kohteet == Sorongin lentoasemalta operoitavat lennot Lentoyhtiö Kohteet Batavia Air Jakarta, Makassar, Manokwari, Surabaya Express Air Jakarta, Jayapura, Makassar Merpati Nusantara Airlines Jakarta, Jayapura, Kaimana, Makassar, Manokwari, Surabaya, Timika Pelita Air Service Jakarta, Makassar Wings Air Ambon, Fakfak, Manado Sriwijaya Air Jakarta == Lähteet == == Aiheesta muualla == *World Aero Data - SOQ; WASS Luokka:Indonesian lentoasemat
Proffice

Proffice oli ruotsalainen henkilöstöpalveluyritys, jonka Randstad Holding osti vuonna 2016. Samana vuonna Proffice otti käyttöön Randstad-nimen liiketoiminnassaan. == Lähteet == == Aiheesta muualla == * Randstad Sverige Luokka:Henkilöstöalan yritykset Luokka:Ruotsalaiset yritykset
7th Symphony

__NOTOC__ 7th Symphony on Apocalyptican seitsemäs studioalbumi. Se on julkaistu vuonna 2010. Albumilta paljon radiosoittoaikaa ovat saaneet mm. singlejulkaisu "End Of Me" ja "Not Strong Enough". ==Kappaleet== == Arvostelut == * AllMusic: AllMusic review * Imperiumi: 7½/10Apocalyptica - 7th Symphony Viitattu 2.12.2022. * Rock Sound: Rock Sound: Album review * Soundi: == Lähteet == == Aiheesta muualla == * * Luokka:Apocalyptican albumit Luokka:Vuoden 2010 albumit
Robert Byron

Robert Byron (26. helmikuuta 1905 Wembley, Middlesex, Yhdistynyt kuningaskunta – 24. helmikuuta 1941 Skotlannin rannikolla) oli brittiläinen matkakirjailija, taidekriitikko ja historioitsija. Hänen tunnetuin teoksensa on matkakirja Tie Oxianaan (The Road to Oxiana, 1937). ==Elämä ja ura== Byron sai potkut Oxfordin yliopistosta nautinnonhaluisen elämäntyylinsä ja kapinointinsa takia. Hänet tunnettiin yliopistoaikoinaan myös kuningatar Viktoria -imitaatiostaan. Byron matkusteli laajasti, Athos-vuorella, Intiassa, Neuvostoliitossa ja Tiibetissä. Keskeiseksi aiheekseen hän kuitenkin löysi Afganistanin ja Persian, joista hän kirjoitti tilapäisessä asuinpaikassaan Pekingissä teoksen Tie Oxianaan. Hänen asuinkumppaninaan Pekingissä oli aikansa julkisuuden lemmikkejä ollut Desmond Parsons. Byronin kirjoituksissa on keskeisenä aiheena arkkitehtuuri, ja hän puolusti hyvin voimakkaasti historiallisten rakennusten säilyttämistä. Hän ei kuitenkaan pitänyt taiteellisesti merkittävinä talibanien myöhemmin tuhoamia Buddha-veistoksia Afganistanin Bamiyanin maakunnassa.Jesper Huor, I väntan på talibanerna, Ordfront 2010, sivu 91 Byron osallistui viimeiseen Nürnbergin puoluekokoukseen 1938, mutta oli selväsanainen kansallissosialismin vastustaja. Hän kuoli toisen maailmansodan aikana, kun sukellusvene ampui torpedolla alusta SS Jonathan Holt, jolla hän matkusti. ==Lähteet== Luokka:Brittiläiset kirjailijat Luokka:Matkakirjailijat Luokka:Vuonna 1905 syntyneet Luokka:Vuonna 1941 kuolleet